***Приложение №1***

***Обособена позиция 5***

**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ 5: „РАЗРАБОТВАНЕ НА ИЗСЛЕДВАНЕ ЗА ПЕРСПЕКТИВИТЕ ЗА ВНЕДРЯВАНЕ НА ОБЩАТА РАМКА ЗА ОЦЕНКА (CAF) В БЪЛГАРИЯ“**

**I. Предмет на поръчката по Обособена позиция 5**

Предметът на обособена позиция № 5 е **„Разработване на Изследване за перспективите за внедряване на Общата рамка за оценка (CAF) в България”.**

**II. Информация за източника на финансиране по Обособена позиция 5**

Обособена позиция № 5 „Разработване на Изследване за перспективите за внедряване на Общата рамка за оценка (CAF) в България“ е рамките на Дейност 5 на проект на проект с номер на договор за безвъзмездна финансова помощ BG05SFOP001-2.002-0001-C01 и наименование „Въвеждане на Общата рамка за оценка (CAF) в администрациите“. Проектът се финансира от Оперативна програма „Добро управление“, съфинансирана от Европейския съюз чрез Европейския социален фонд.

**III. Максимална прогнозна стойност по Обособена позиция 5**

Прогнозната стойност по обособена позиция № 5 е 12 500 (дванадесет хиляди и петстотин) лева без ДДС. Определената прогнозна стойност се явява максимално допустима (максимален бюджет) по обособената позиция.

**Оферти, които надвишават максималната обща стойност на обществената поръчка, ще бъдат отстранени от участие и няма да бъдат оценявани.**

**IV. Изисквания към изпълнението на поръчката** **по Обособена позиция 5**

**Изпълнението на обособена позиция № 5 трябва да включва минимум следните дейности:**

**Дейност 1** - Разработване на самостоятелно Изследване, включващо анализ и обобщение на постигнатите резултати от внедряването на CAF в целевите администрации по проект „Въвеждане на Общата рамка за оценка (CAF).

Изпълнителят следва да познава и ползва за целите на изпълнението списъка от 48-те целеви администрации, както и инструмента за цялостно управление на качеството Общата рамка за оценка (CAF). Списъкът е публичен и е наличен на сайта на Възложителя, както и описанието на инструмента.

При извършването на анализа, Изпълнителя следва да използва количествени и качествени методи, преглед на изготвени документи от целевите администрации, по време на внедряването на Общата рамка за оценка. Изпълнителят трябва да направи анализ на развитието на процеса в целевите администрации, въз основа на предварително изготвен оценъчен лист/въпросник, както и да обобщи постигнатите резултати от въвеждането на модела. Изпълнителят съгласува и дава за предварително одобрение оценъчния лист/въпросник на възложителя.

**Дейност 2** - Анализ и проучване на перспективите и нагласите на публичните институции и организации в България до 2020 г. относно внедряване на европейския модел за качество CAF.

Обхватът на Дейност 2 следва да включва институции и организации на централно, областно и общинско ниво, където да бъде определена степента на познаване на европейския модел за качество CAF след стартирането на Проекта, и въз основа на оценка на неговите основни фактори, ползи и предимства, да се проучат нагласите чрез ситуационен и SWOT анализ за внедряването му. Изпълнителят следва да познава разработената по проекта Комуникационна стратегия за популяризиране на CAF, която Възложителя ще предостави на Изпълнителя.

**Дейност 3** - Идентифициране на степента на готовност на отделни структури, в различни сфери, за въвеждане на цялостната система за управление на качеството.

С промените в Закона за администрацията (ДВ, бр. 85 от 2017 г.) бе въведен принципът за непрекъснато усъвършенстване на качеството (чл. 2, ал. 1, т. 8), както и ангажиментът на администрацията да осъществява цялостно управление на качеството на дейността си за ефективно и ефикасно постигане на стратегическите и ежегодните си цели, включително чрез системи за управление на качеството (чл. 64).

Изпълнителят следва да подбере минимум по 2 структури от 28-те области в страната, в които да бъде документирана степента на готовност за въвеждането на системи за управление на качеството. Изпълнителят следва да проведе интервюта сред различните нива (управленско/експертно) в организациите, идентифицирайки възможните заплахи и пречки, както и препоръки за преодоляването им.

**Дейност 4** - Идентифициране на заинтересованите страни в този процес.

Изпълнителят следва да идентифицира заинтересованите страни за последващо въвеждане на Общата рамка за оценка (CAF), след изпълнение на Дейност 2, като създаде база данни, съдържаща минимум наименование на организацията, имейл адреси за кореспонденция и телефон за връзка.

* При разработването на материала следва да се предложи за обсъждане и съгласуване примерно съдържание, което да бъде одобрено от Възложителя.

Общият обем на материалите и съответно на Изследването следва да бъде от **150 стандартни страници**, а по вид да покриват минималното съдържание, посочено в техническата спецификация.

**V. Условия и срок за изпълнение** **по Обособена позиция 5**

При изпълнение на услугата, Изпълнителят трябва да спазва правилата на Оперативна програма „Добро управление“, в това число и Единния наръчник на бенефициента за прилагане на правилата за информация и комуникация 2014 – 2020 г.

Срокът за изпълнение на обособена позиция № 5 е 4 месеца и започва да тече от датата на подписване на договора за възлагане на поръчката.

**VI. Изисквания за приемане на изпълнението** **по Обособена позиция 5**

* Изпълнението на услугата **„Изследване за перспективите за внедряване на Общата рамка за оценка (CAF) в България“** следва да отговаря на поставените минимални изисквания на Възложителя относно съдържание, обхват и обем.
* Да бъдат спазени правилата на Оперативна програма „Добро управление“, в това число и изискванията в Единния наръчник на бенефициента за прилагане на правилата за информация и комуникация 2014 – 2020 г.
* Възложителят координира и контролира работата по разработване на изследването през целия срок на договора.
* Изпълнителят предоставя на Възложителя разработения продукт предварително за преглед и коментари. Когато изработеното се отклонява от изискванията на Възложителя, Изпълнителят е длъжен да отстрани за своя сметка констатираните недостатъци в 5- дневен срок от уведомлението за това.
* Разработеният материал се предава лично от Изпълнителя в сградата на ИПА в гр. София, ул. Аксаков №1, ет.3, 1 бр. на хартиен носител, формат А-4 и 1 бр. на електронен носител.
* Дейността, предмет на поръчката, се приема с двустранен приемо-предавателен протокол, подписан от Възложителя и Изпълнителя. След одобрението на изследването от Възложителя, се съставя констативен протокол, подписан от двете страни.

**VII. Други**

1. **Изисквания относно техническите възможности и/или квалификация за изпълнение на обществената поръчка.**
   1. Участниците следва да са изпълнили през последните 3 (три) години, считано от датата на подаване на офертата, най-малко една дейност, която е идентична или сходна с предмета на обществената поръчка по Обособена позиция № 5.

Под **„дейност, с предмет, идентичен или сходен с този на поръчката”** се разбира: разработване на изследвания, провеждане на проучвания и анализи с използването на различни методи за събиране и обработване на информация.

Дейностите може да са извършени при изпълнението на един или повече проекта/договори.

* 1. Участниците следва да разполагат с екип от персонал с определена професионална компетентност за изпълнение на поръчката. Минималните изисквания към ключовите експерти са, както следва:

**Ключов експерт 1 „Ръководител на екип“**

Образование**:** с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионаленопит**:** да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 2 “Анализ и проучване ”**

Образование**:** с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит**:** да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 3 “Управление на качеството ”**

Образование**:** с висше образование,образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит**:** да има опит в изпълнението на най-малко 1 (една) дейност с предмет, идентичен или сходен с този на поръчката.